Nna-Faṭi teqqar : - Aṭṭan-inem, a yelli- ad t-yeddem yisɣi ad t-yezreɛ ɣef teẓgi anida tella, amcum gar medden ad yawi ayla-s netta d wuccanen n umadaɣ. Aṭṭan-inem, a yelli, ad t-yeddem uzwu ad t-yezreɛ ɣef yisaffen, ad d-inadi izuɣar alama yennul azegza, ad t-yeddem akkin ɣer tmura n yiceɛlalen. Aṭṭan-inem, a yelli, ad t-yeddem waḍu ad yezger idurar ad yaweḍ ɣer sseḥṛa, abrid-is ɣer tmurt yeččur yijdi anida yezga uɣurar, ad yaweḍ alama d tiẓegwa n tmura n yiberkanen. Di leɛnaya n kra yettẓallan ṣṣbeḥ, ssaddat d lawliya !